钦定古今图书集成/明伦汇编/氏族典/第359卷 > 林昌
## 钦定古今图书集成/明伦汇编/氏族典/第359卷 > 林昌

按《安溪县志》：“昌，赤岭人。不习书史，而肮脏有机智。所
居地旧多患寇，昌出赀财筑楼十仞，中列正楼，外楼
四绕，急则正楼居女，外楼居男。正楼制度如家室，外
楼具穿窗孔，可以开弓发铳，外沟三丈许。嘉靖中，白
叶坂寇至，环楼。”望不得施攻。倭寇猖獗，攻楼二日，
昌率众抵御之，死其四十馀人，寇引去。人名其楼曰
“磐宗楼。”昌年九十馀乃卒。